
Наши съсъдбеници

В Пловдив се проведе промоция на новата, четвърта стихосбирка на поетичен клуб „Вдъхновение” при Националната асоциация на сляпо-глухите в България – „От силен вятър понесени”. В нея са публикувани творби на 25 автора от цялата страна. Ето част от предисловието на стихосбирката:

„Стихотворенията впечатляват с ярка чувственост, разкриваща човешки откровения, както за безвъзвратно загубеното минало, така и за расиво бъдеще, в което са сбъднати всички мечти. От тук и разнородността в поетичното настроение – от носталгия и меланхолия, до неувяхващ оптимизъм. „От силен вятър понесени” впечатлява и с открояващия призив за повече доброта и човечност, утвърждавайки ги като незаменими принципи на взаимоотношения в един толерантен и възвишен свят.

Обединяващата нишка в сборника е като че ли вятърът на съдбата, който неумолимо налага драстични промени в човешкия живот. Често борбата е трудна, но винаги се откриват необходимите съпротивителни сили, които ни вдигат на крака и ни кара да продължим по нашия житейски път. Вероятно в това се крие и екзистенциалният смисъл – да устояваме въпреки всичко. ”Издаването на сборника бе по повод 14 години от създаването на НАСГБ, шестия рожден ден на поетичния клуб и международния ден на хората с увреждане – трети декември.
Гости на промоцията бяха Димитър Парапанов – председател  на асоциацията, Маринка Маринова – председател на Контролния съвет, преподаватели от НЦРСГ “Хелън Келър” – гр. Пловдив, сляпо-глухи от цялата страна с техните придружители. В събитието участваха осем о авторите, чийто творби са поместени в сборника.

Тържеството бе открито от Димитър Парапанов, който поздрави всички присъстващи и каза, че клуб „Вдъхновение” се доказа през годините и той се гордее с постиженията на членовете му. След това, думата бе предоставена на водещата на събитието – председателката на клуба – Калинка Ковачева. Тя благодари от своя страна на Димитър Парапанов за помощта, която редовно оказва на клуба и на всички поети, които участваха в списването на книжката. Същата изрази надежда, усилията в тази насока да бъдат продължени и в бъдеще. Всеки от присъстващите поети имаше възможността да представи някои от своите творби, публикувани в сборника.

Събирането приключи с добро настроение и присъстващите бяха заредени с оптимизъм, който е преобладаващ в творбите ни.

Калинка Ковачева

Кариери Разкриване на уменията си пред работодател

Каква дефиниция бихме дали на думата 'умение'?

Какъв вид език използват работодателите когато говорят за умения?

Можем да разделим сбор от умения (качества) на различни категории. За всяко индивидуално умение ние обясняваме точно какво се има предвид с това и го описваме с езика, с който работодателя би си послужил. Това ще Ви даде възможност да продадете себе си на потенциален работодател, чрез използването на подходяща терминология. Като човек с някакво увреждане, вие имате умения, които сте развили като резултат точно от това увреждане. Има примери как конкретни умения могат да бъдат развити от хора с различен вид увреждане. Те са:

· Умения натрупани от ежедневието

· Индивидуални Умения

· Технически умения или умения на базата на познания
Да организираш времето си, да решиш собствените си проблеми, и да бъдеш независим, например всички са важни умения, които не трябва да бъдат пренебрегнати. Ако имате някакво увреждане, някои от вашите умения са развити в резултат на вашия опит като човек с увреждане, било то защото се е наложило да организирате и планирате нещо или е трябвало да водите преговори във връзка с осигурителната система или пък е трябвало да се борите срещу недостъпната околна среда. Всичко това е причина да придобиете качества, които могат да бъдат използвани и в друг контекст. Списъкът от умения и качества, заедно с личните примери ще ви дадат възможност да изследвате "Умения натрупани от ежедневието" по-подробно.
Как се водят преговори. Преговорите са свързани с получаването на съвет, пари, суровини и помощ, от която имате нужда, често дори когато първоначалния отговор на вашето запитване е отрицателен. Уменията за преговори включват следното:

· -сигурност и увереност при представянето на вашия случай

· -изслушване на другите и разбиране на това какво искат другите

· -да знаете правата си

· -да сте склонни на компромис

Някои примерни ситуации , които изискват умения за водене на преговори:

· -Уреждането на издръжка (стипендия, пенсия) за обучението: 

· -да е трябвало да оспорвате вашия случай, за да имате преводач при известни ситуации.

· -Уреждане на лични грижи. Ако сте имали личен помощник със сигурност Ви се е налагало да обсъждате тяхната роля с тях.

· -Получаване на подходящи привилегии: В случай на някаква трудност, това ще е предизвикано както от разбиране на това, за което сте способен , вероятно получено чрез изследователска работа, която е трябвало да направите сам и комуникационните умения придобити като резултат от необходимостта да защитите себе си.

Постоянство. Това може да бъде важно качество при постигането на цели, или ежедневни действия. Постоянството може да бъде разделено на:

· -намиране на нови подходи към проблемите, ако един метод не действа

· -преследване на дългосрочни цели , въпреки краткосрочни трудности

· признаване както на вашите силни страни,така и на чуждите и съобразяване с тях

· увереност да знаете какво искате и какво е най-добро за вас

Добър пример за демонстрация къде тези умения могат да бъдат наблюдавани е в случай на адаптация.Например, физически недъгав човек, който иска да шофира има нужда от значително количество постоянство за да се сдобие с приспособена за това кола. Преминаването на шофьорските курсове, събирането на пари за приспособяването, подбирането на застраховка или декларирането на подходящи облаги, всичко това може да създаде трудности, при които е нужно постоянство за да се преодолеят.

Постоянството е необходимо, ако трябва да се борите срещу първоначално решение срещу вас.Може да ви бъде отказана социална помощ, но трябва да потърсите съвет или да смените подхода и да опитате отново.

Една шеста от европейците — или общо около 80 милиона души — живеят с някаква форма на увреждане, било то лека или тежка. Повече от една трета от хората на възраст над 75 години страдат от увреждания, които ги ограничават в някаква степен. Със застаряването на населението на ЕС тези цифри само ще растат. Заради физически и други препятствия и дискриминация повечето от тези хора твърде често не могат пълноправно и пълноценно да участват в обществения и икономическия живот.

Премахването на бариерите пред тях освен обществена задача е и начин да се създадат нови пазарни възможности. Изследване на Кралския национален институт на незрящите в Обединеното Кралство показа, че инвестиция от 35 000 британски лири, която верига супермаркети е направила, за да стане интернет страницата ? достъпна за хора с увреждания, е донесла допълнителни приходи от над 13 млн. британски лири годишно. Проведено в Германия изследване показа, че при наличие на повече достъпни съоръжения хората с увреждания ще пътуват повече, което води до повишаване на оборота на туристическата индустрия на Германия в размер между 620 млн. и 1,9 млрд. евро. 

В този контекст Европейската стратегия за хората с увреждания подчертава ангажимента на ЕС да подобри положението на европейците с увреждания. Стратегията допълва и подпомага действията на държавите-членки, които носят главната отговорност по отношение на политиките за хората с увреждания.
С уникален код следим дали работодателят ни осигурява

От 1февруари 2012г. Националната агенция за приходите (НАП) започна издаването на персонален идентификационен код (ПИК), с който гражданите ще имат достъп през интернет до информационната система на данъчните . Това е още един електронен регистър в полза на работещите. Приходната агенция ще издава специални кодове на всеки, който иска да разбере на каква сума го осигурява шефът му и срещу колко часа на ден. Ще можем да проверяваме в НАП реалните си заплати и трудови договори .

Китай - икономическото чудо на века или световна заплаха

Според водещи икономисти, от началото на XXI век в стопанския живот на планетата са се утвърдили 3 феномена: американският гигант на дистрибуцията "Уол-Март", глобалната мрежа и новата "световна работилница" Китай. Най-голямата US-верига от хипермаркети вече върлува из Западна Европа; интернет търговията преобрази осезаемо старите пазарни отношения; а с ниската си себестойност китайското производство влияе съкрушително върху не един отрасъл.
Най-многолюдната нация (1,3 милиарда), с най-стабилния икономически растеж (8 % годишно) за най-дългия период (вече 25 години), има сериозни шансове в недалечно бъдеще да достигне и надмине по основни показатели досегашния лидер САЩ. Това поставя редица въпроси пред бизнеса от двете страни на Атлантика, пък дори и сред "тигрите" от Изтока. А и все повече фирми обясняват сътресенията си с т. нар. китайска заплаха.

Когато през 2004 г. американското сп. "Форчън" поканило бившия главен стратег на петролната корпорация "Роял Дъч Шел" Питър Шварц да направи прогноза как според него ще изглежда класацията "Топ 10" след половин век, онзи отговорил: "През 2054 г. сред първите десет компании в света ще има две китайски". Нещо повече, според Световната организация по туризъм след 2012 г. Китай ще изпревари сегашната дестинация № 1 - Франция, като туристите ще харчат там 3 пъти повече пари. Страшно ли е наистина всичко това?
Своето изследване, озаглавено "Когато Китай променя света" (2011), френският журналист Ерик Израелевич е организирал в 6 глави, проследяващи различни направления на влиянието, упражнявано днес от Пекин. Дългогодишният директор на медийната групировка "Еко" обяви на 12 февруари 2011г., че напуска, за да приеме офертата на в. "Трибюн". Израелевич също е публикувал книгите "Светът, който ни очаква" (1997) и "Капитализмът Дзен-дзен" (1999).

Без да спазва някаква хронология на събитията, без претенции за научност и без сложна терминология - което прави четивото по-лесно смилаемо, авторът обвързва резултатите от китайската Културната революция през 60-те години с днешния "хиперкапитализъм, царящ в Поднебесната империя". И разкрива как Китай вече въздейства върху "всички пазари - на петрола, стоманата, златото, пшеницата и дори на работната ръка". "Китайският шок се разпростира над всичко - от цената на горивата, през работните места, та чак до това какво ще е времето", пише Израелевич.

Изданието предлага солидна база от цифрови данни, някои исторически сведения, икономически (а на места и политически) анализи и съпоставки, наред с цитати от известни личности и прогнози на специалисти.

Хомеопатия. Алтернативен метод на лечение, базиран на принципа на подобието

Това е систематичен метод за мощно стимулиране на жизнените сили на тялото с цел да се излекува болестта. Основава се на няколко прости, но важни принципи на природата, които са противоположни на общоприетите схващания.

Името на този лечебен метод отразява основния му принцип - този на подобието. Самюел Ханеман нарича своята нова медицина Хомеопатия, дума с гръцки произход - omeos означава "подобен", а pathos - "страдание". Следователно хомеопатия означава "да се лекува с нещо, което причинява ефект, подобен на страданието". Например, една болест трябва да се лекува с онова лекарство, което, ако бъде дадено на здрав човек, ще предизвика симптоми, подобни на тези, които описва болният. С други думи, ако пациент кашля, той ще получи медикамент, който би накарал здрав човек да се  разкашля.

Погрешно би било хомеопатията да се идентифицира с фитотерапията или с други алтернативни методи на лечение. Тя стои на здрава научна основа и използва методи, при които с индивидуално подбрани хомеопатични лекарства се стимулират естествените оздравителни реакции на самия организъм. Алтернативен метод, в основата на който стои използването като лекарство на силно разредена форма на вещество, причиняващо симптомите на съответна болест.

Кой е Самюел Ханеман?

Немски лекар и химик, роден на 10 април 1755 год. в Майсен, Саксония. Още от най-ранна възраст се отличава със самостоятелност и задълбочено мислене. Неговият "Аптекарски лексикон" се превръща в стандартен учебник за всички лекари в Германия. Ханеман се прочува и с това, че не приема драстичните методи на лечение (използване на пиявици и вендузи, прием на медикаменти, съдържащи живак), практикувани от тогавашните лекари. Търсейки нов метод на лечение, той попада на ръководство на английски лекар, който твърди, че лечебните свойства на хининовата кора при малария се дължат на горчивия й вкус. Ханеман отхвърля това твърдение и решава да приеме неколкократно извлек от хинин, а резултатът бил еднозначен - той получил всички симптоми, характерни за маларията, без да е болен от нея. Именно с този експеримент се поставя началото на нова ера в лекуването и е първото доказателство за ефективността на хомеопатичните лекарства.

В редица трудове Ханеман излага законите и принципите на своята наука, до които достига емпирично в продължение на двадесет години. Според него:

Медицинско лечение се осъществява в съответствие с определени закони на лекуването, съществуващи в природата.

Никой не може да лекува извън тези закони.

Няма болести като такива - има болни индивиди.

Една болест винаги е динамична по природа. Следователно лекарството трябва също да е в динамично състояние, ако искаме то да лекува.

Пациентът има нужда само от едно определено лекарство на даден етап от неговото заболяване и от никакво друго. Докато не бъде открито точното лекарство, той няма да се излекува, в най-добрия случай състоянието му временно ще се облекчи.

Самюел Ханеман казва: "Най-висшето и единствено призвание на лекаря е да възстанови здравето на болния и това се нарича Лекуване!", достигайки до извода, че всяко лекарство трябва непременно да излекува съвкупността от симптоми, които то предизвиква в един здрав организъм. човешкият организъм се разглежда като една цялостна, взаимосвързана система и диагнозата се поставя спрямо съвкупността от симптоми. И тъй като всеки един организъм е строго индивидуален, важна е неговата реакция към болестотворния агент на емоционално, психическо или физическо равнище. Това означава, че ако десет души имат една и съща диагноза, по метода на хомеопатията лекарството за всеки от тях ще бъде различно. Хомеопатите твърдят, че съществува само една болест - разстройство на жизнената енергия на отделния индивид. Именно тази дисхармония се изразява в различни оплаквания на различни нива в организма. А самите оплаквания зависят от вродената предразположеност на всеки отделен човек към определени заболявания. От което твърдение следва, че болестта протича по различен начин при отделните индивиди.
Ирена Стефанова
Музеят на виното в Плевен е плод на дългогодишна разработка на екип български и френски специалисти, архитекти, енолози и музейни експерти от Плевенската панорама и Историческия музей. Музеят се намира в пещерно образувание, което се състои от 5 галерии с площ 650 кв. Местоположението на пещерата е на 5 километра от центъра на град Плевен, в средата на Националния парк "Кайлъка", Тотлебенов вал 1.

Град Плевен е избран, защото е първият център на винарската индустрия в България. През 1890 г. в града е открито първото и единствено професионално училище по лозарство и винарство. През 1902 г. в града е създаден и първи и единствен до днес Национален институт по лозарство и винарство.

Музеят разполага с 2 дегустационни зали /голямата е с капацитет 50 места/, историческа част и зала с експонати вина от цяла България. Посещението на Музея е съпроводено от дискусия, която включва богата информация относно историята на виното, технологията на производството и др.

Музеят на виното е едновременно и място, където посетителите могат да дегустират и закупят бутилки от наличните над 6000 вида вина от всички региони в България. Предлага и най-голямата в България експозиция (от над 7000 експоната) стари вина - от 30- до 90-годишни. В историческата зала са изложени предмети и атрибути, свързани с лозарството и винарството по българските земи - от древните траки, гърци и римляни до наши дни. Избената зала предлага различни вина, от всички региони в България, разположени в 100 бъчви от френски дъб.

Предлага се дискусия и дегустация, която се провежда с лектор и е един мини курс в своята същност. Тази практика е много известна във Франция и по света и има образователно-културен характер.
София е най-добрият град за живеене в България за 2011г
София е „Най-добрият град за живеене в България” за 2011 година. Класацията се провежда за пета поредна година и е съвместна инициатива на Дарик и вестник „24 часа”. В проучването участие взеха 27-те областни града, които бяха оценявани по 28 критерия. Кметът на столицата Йорданка Фандъкова получи приза от президента Росен Плевнелиев. Специални награди получиха и градовете, събрали най-много гласове в интернет страниците на двете медии. Над 135 000 пъти е гласувано за Стара Загора в сайта DarikNews.bg, в сайта на „24 часа” пък на първо място е Бургас. Тази година специални призове взеха и още четири града - Стара Загора за „Бизнес град”, Велико Търново за „Красив и културен град”, Велинград за „Зелен град” и Севлиево за „Проспериращ град”.

От общо 28 критерия София получи максимален брой точки в областите: инвестиции в инфраструктурни проекти, работно време на магазините, брой ресторанти, кафенета, аптеки, наличие на апаратура за инфаркт и кувьози. Освен това столицата събра максимален брой точки за критерия близост до летище, брой университети, култура, процент безработица, раждания на глава от населението. Проблеми за столицата обаче остават броят на местата за паркиране, задръстванията и бездомните кучета. Кърджали, Видин и Монтана са градовете, получили най-малко точки по 28-те критерии.

Президентът Росен Плевнелиев сподели, че се надява в следващата класация да има приз и за електронен град. Той подчерта, че инициативата за създаването на тази класация е двигател на растежа за българските градове.
Съставители: инж. Румен Петков 

